**D I S P O Z I Ț I E**

**privind admiterea cererii de schimbare pe cale administrativă**

**a prenumelui petentei Dan Vasilica-Georgeta**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 21271/ 20.05.2024, elaborat de către Direcția Juridică -Serviciul Juridic, Contencios Administrativ, Arhivă, prin care se motivează și fundamentează emiterea actului administrativ;

Ținând cont de:

* Referatul Direcției Județene de Evidență a Persoanelor Cluj nr. 18047/ 17.05.2024, înaintat prin adresa nr. 18047/ 17.05.2024, înregistrată la Consiliul Județean Cluj sub nr. 21271/ 20.05.2024 și documentația anexată, prin care propune aprobarea schimbării, pe cale administrativă, a prenumelui petentei Dan Vasilica-Georgeta;
* Referatul Primăriei Comunei Florești – Stare civilă – nr. 471/ 22.04.2024, cuprinzând rezultatul verificărilor efectuate, prin care se constată justificată cererea depusă de numita Dan Vasilica-Georgeta pentru schimbarea prenumelui, pe cale administrativă.

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile :

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 59, art. 82, art. 83 şi art. 85 din Legea nr. 287/2009 privind Codul civil, republicată, cu modificările şi completările ulterioare;
* art. 41^1 alin. (2) lit. d), ale art. 41^3, ale art. 41^7, ale art. 41^9 alin. (2), ale art. 41^12, ale art. 41^13, ale art. 43 lit. f) şi ale art. 49 din Legea nr. 119/1996 cu privire la actele de stare civilă, republicată, cu modificările și completările ulterioare;
* art. 1 alin. (1), ale art. 7, ale art. 10 și ale art. 11 din Legea contenciosului administrativ nr. 554/2004, cu modificările și completările ulterioare;
* art. 6-7 din Ordonanța de Guvern privind înfiinţarea, organizarea şi funcţionarea serviciilor publice comunitare de evidenţă a persoanelor nr. 84/2001, cu modificările și completările ulterioare;
* art. 7, ale art. 9 alin. (4) lit. c), ale art. 10 lit. m), ale art. 11 lit. f), ale art. 106-114 din Anexa la Hotărârea Guvernului nr. 64/2011 pentru aprobarea Metodologiei cu privire la aplicarea unitară a dispoziţiilor în materie de stare civilă, cu modificările și completările ulterioare;
* art. 6 din Hotărârea Guvernului nr. 255/2024 pentru aprobarea Normelor metodologice de aplicare unitară a dispozițiilor în materie de stare civilă

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1.** Se admite cererea de schimbare pe cale administrativă a prenumelui formulată de către petenta **Dan Vasilica-Georgeta**, cu domiciliul în \_\_\_\_\_\_\_\_\_\_.

**Art. 2.** Pentru punerea în aplicare a prezentei dispoziții se desemnează Direcţia Judeţeană de Evidenţă a Persoanelor Cluj.

**Art. 3.** Prezenta dispoziţie se comunică Direcţiei Judeţene de Evidenţă a Persoanelor Cluj şi Prefectului Judeţului Cluj.

 **CONTRASEMNEAZĂ:**

  **PRESEDINTE SECRETAR GENERAL AL JUDEŢULUI**

 Alin Tișe Simona Gaci

**Nr. 206 din 22 mai 2024**